nagsisilbi na magpaalala sa kanya sa Diyos. Ang pag- 
aalaala sa Diyos ay hindi nawawala sa kanyang puso 
at isip. Ang kanyang mga umaga at gabi ay ginugugol 
niya na tila siya ay kapitbahay ng Diyos. Tulad ng 
kung paanong pinagbabagong muli ng ulan ang mga 
pananim, gayundin siya na nananatili na nakalubog sa 
pag-alaala sa Diyos. 

Ang Diyos ay isang ispiritwal na sentro para sa tao. 
Dahil dito, ang puso niya ay nakakaranas ng ispiritwal 
na mga kaganapan sa bawat pagkakataon. Ang 
paniniwala sa Diyos ay nagiging sanhi ng paglagong 
ispiritwal para sa kanya. Sa pagkakapuno niya ng 
pagmamahal sa Diyos, hindi na siya mangangailangan 
ng anumang higit pa rito. Sa anyo ng ispiritwal 
na paggising, siya ay tumatanggap ng malaking 
kayamanan na pakiramdan niya ay hindi na niya 
kailangan ang anumang bagay 

Pananagutan 

sa Diyos 

Mahalaga para sa tao na maging abot kamay niya ang 
isang paraan sa pamamahala sa buhay Ang Diyos ay 
nagbibigay ng kaparaanan na ito - isang kumpletong 
prinsipyo para sa pamamahala sa buhay. 

Ang mga tao ay hindi tulad ng mga makina, na 
kinokontrol ng isang sistemang mekanikal; hindi 
rin sila tulad ng mga hayop na pinamamamhalaan 
ng kanilang mga likas na ugali. Ang mga tao ay 
nagtatamasa ng kusang loob. Sila ay nagdedesisyon 
sa kanilang mga pagkilos ayon sa kanilang sariling 
desisyon. Ngayon, ang isang tanong ay lumilitaw kung 
paano mapapanatili ang tao sa tamang landas, kung 
paano siya mananatiling disiplinado sa kanyang asal. 
Ang kasaysayan ay nagpapakita sa atin sa kawalang 
resulta ng lahat ng pangmundong pamamaraan na may 
kinalaman dito, maging ito man ay pagpilit ng mga 
kasama, pagpapatupad ng batas ng lupa o paghimok 
ng mga tagapagsaayos. 


Ang katotohanan ay para sa pagkakamit ng 
disiplinadong pag-uugali ay mahalaga para sa sinuman 
na makumbinsi sa pag-iral ng isang makapangyarihang 
Diyos na nakahihigit sa kanya, isang Diyos na 
nakakabatid sa mga gawain ng tao sa lahat ng 
pagkakataon. 

Maaari lamang na magkaroon ng isang Diyos na 
may ganitong katangian at ito ay ang Diyos. Ang 
paniniwala sa Diyos ay nagsisilbi sa dalawang antas 
sa isang panahon. Sa isang banda, nakikita ng tao 
sa Diyos ang isang tagapag-ingat na nakakaalam ng 
lahat ng kanyang ginagawa at nagtataglay ng walang 
hanggang kapangyarihan upang parusahan siya. Hindi 
kaya ng tao na makatakas mula sa parusa ni Allah. 
Ang paniniwala sa Diyos ay pumipilit sa kanya na 
ipatupad nang may pagtitiis ang tamang ugali sa lahat 
ng pagkakataon, ito man ay sa pribado o publiko. Sa 
pagkakataong ito lamang niya maililigtas ang kanyang 
sarili mula sa galit ng Diyos. 

Isa pang punto, ang paniniwala sa Diyos ay isang 
imbakan ng walang hanggang pag-asa. Dahil sa 
pamamagitan nito, ang tao ay maaaring mamuhay sa 
mundo nang may paniniwala na kung siya ay mawawala 
sa pagtahak sa landas ng katotohanan, o kung siya ay 
magdurusa mula sa anumang sakuna, ay kaya niyang 
magtiis dito. Dahil kung siya ay mananatili sa landas 
ng katotohanan, ang Diyos ay maggagantimpala sa 
kanya sa anyo ng Paraisong panghabang-panahon, at 
wala nang gantimpala na nakakahigit pa rito. 

Ang konsepto ng Diyos ay nagbibigay sa tao ng 
ideolohiya na ang kawalan ay maaaring mabaligtad 
upang maging karagdagan, na ang sakuna ay nagbibigay 
ng magandang balita. Kaya, ang pagpapasakop sa 
Diyos at ang pamumuhay sa isang buhay na nakasentro 
sa Diyos ang tanging paraan ng pamumuhay para sa 
tao at sa buong sansinukob. 


Buhay na 
Nakasentro sa 

Diyos 










Buhay na Nakasentro 

sa Diyos 

Ang mundo ay isang satellite ng araw. Ito ay patuloy na 
umiikot sa paligid ng araw. Nangangailangan ng isang 
buong taon para sa isang kumpletong pag-ikot nito. 
Ang pag-ikot ng mundo sa palibot ng araw ay mahalaga 
para sa malusog na pag-iral ng buhay sa mundo. Kung 
ang mundo ay hindi iikot sa paligid ng araw, ang pag- 
iral nito ay mawawalan ng kahulugan at ang buhay ay 
magwawakas. 

Ito ang praktikal na halimbawa ng kung paano tayo 
mabubuhay sa mundo. Ang halimbawa na ito ay tunay 
na isang pisikal na pagpapakita kung paanong ang 
buhay ng tao ay iikot sa Diyos, tulad ng kung paano 
umiikot ang mundo sa araw Ito ay nangangahulugan 
na ang lahat ng gawain ng tao ay nakabatay sa Diyos. 

Ang mundo ay umiikot ayon sa kung ano ang itinakda 
rito ng batas ng kalikasan. Ngunit ang tao, dahil sa 
kanyang kalayaan sa sariling pasya, ay marapat na 
sumuko sa Diyos. Siya ay marapat na bumuo ng buhay, 
na naaayon sa konsepto ng Diyos. Ang kamalayan na 
ito ang tunay na mag-aangat ng tao. Sa kamalayan na 
ito nakasalalay ang lihim ng lahat ng tagumpay 

Pagkakatuklas sa 

Diyos 

Ang buhay na umiikot sa Diyos ay nagsisimula 
sa pagkakatuklas sa Diyos. Kapag ang isang tao, 
lalaki man o babae ay nakatuklas sa Diyos, ito ay 
nangangahulugang natagpuan nila ang katotohanan. 
Ang katotohanan na ito ay umiiral sa buo nilang 
katauhan. Ang pakiramdam ng pagkakatuklas sa 
katotohanan ay nagiging isang masayang damdamin 
na pumupuno sa kanila ng katiyakang panghabang- 
panahon. Ang panghabang-panahon na katiyakan na 
ito ay umaalis sa lahat ng pagkabigo mula sa kanilang 
mga buhay. Kaya, ang mga kawalan ay hindi na nila 


inaalala dahil hindi nawawala sa kanila ang damdamin 
na ang Diyos ay kapiling pa rin nila. 

Nararanasan ng tao ang pagtanto na ito sa pamamagitan 
ng pagmumuni-muni sa mga nilikha ng Diyos. Ang 
katotohanan na ang kasalukuyang sansinukob ay 
isang pagpapahayag ng mga katangian ng Diyos. Sa 
ganitong paraan, ang kasalukuyang sansinukob ay 
isang kumpletong pagpapakilala sa Diyos. Ang Diyos 
ay nakikita sa pamamagitan ng Kanyang mga nilikha, 
tulad ng kung paanong nakikita ng tao ang kanyang 
sarili sa salamin, nang walang pagdududa rito. 

Ang lawak ng kalawakan ay nagsasabi sa tao na ang 
Diyos, ang Tagapaglikha nito, ay walang hanggan. Ang 
pagmamatyag sa araw at sa mga bituin ay nagpapakita 
atin na ang Diyos ay liwanag. Ang taas ng mga bundok 
ay nagpapakita sa atin ng kadakilaan ng Diyos. Ang 
mga alon sa dagat at ang pagdaloy ng mga ilog ay 
nagsasabi sa atin na ang Diyos ay imbakan ng walang 
hangganang biyaya. Nakikita natin ang mga biyaya ng 
Diyos sa pagiging luntian ng mga puno. Ang pag-iral 
ng tao ay nagiging patunay ng pag-iral ng Diyos. Sa 
dampi ng hangin ay nararamdaman ng tao ang haplos 
ng Diyos. 

Ang Diyos: Ang 

pinagmumulan ng 
Ispiritwal na Paggising 

Para sa sinumang makatuklas sa Diyos, ang buong 
sansinukob ay nagiging isang bukas na aklat para sa 
kanya. 

Ang pagkakatuklas sa Diyos ay ang pagkakahanap 
niya sa sentro ng kanyang pagmamahal. Ang tao sa 
pagsilang pa lamang nito ay isang tagahanap ng isang 
Dakilang Diyos na nangingibabaw sa kanya, Siyang 
malayo mula sa anumang limitasyon ay magiging 
sentro ng kanyang damdamin, sa madaling salita, isang 
Diyos na matapos na Siya ay kanyang matagpuan, ang 
isang taong nasa tamang edad ay magiging kuntento na 


tulad ng isang bata na niyakap ng kanyang ina. 

Ang pagkakatuklas sa Diyos ay magliligtas sa tao mula 
sa pagturing sa anumang bagay bilang diyos liban pa 
sa tunay na Diyos at magkakamali o kaya mag-aakala 
na ito ang tugon sa kanyang likas na paghahangad. 
Ang pagkakatuklas sa Diyos ay ang pagpuno sa 
paghahangad na mahanap ang Diyos. At angpagkabigo 
sa pagkakatuklas sa Diyos ay nangangahulugan din 
ng pagkabigo sa pagkakatagpo sa pinakamalaking 
pangangailangan ng tao. 

Ang siyang nabigo sa paghanap sa Diyos ay napipilitan 
ng kanyang natural na paghahangad na iukol ang antas 
ng Diyos sa iba pa liban sa tunay na Diyos. Ang antas na 
ito ay minsang iniuukol sa isang tao, minsan ay sa isang 
hayop, minsan ay sa isang kaganapan sa kalikasan, 
minsan ay sa isang material na kapangyarihan, minsan 
ay sa isang konsepto, at minsan naman ay sa sarili 
lamang. 

Ang pagkuha ninuman sa Diyos bilang sentro ng 
kanyang pagsamba ay nagtataas ng kanyang antas. Sa 
kabaligtaran, ang pagturing sa iba pa liban sa Diyos 
bilang Diyos ay katumbas ng pagbaba ng antas ng 
sangkatauhan. 

Ang Diyos ay napakahalaga sa tao. Ang kanyang 
buhay ay hindi kumpleto kung walang Diyos. Ang 
isang pilosopo ay nagsabi na kung walang Diyos, 
ay marapat na mag-imbento tayo ng isang diyos. Sa 
kabutihang-palad, umiiral ang Diyos sa katotohanan. 
Maaari tayong maniwala na totoong mayroong Diyos 
nang may katiyakan, at hindi lamang bilang pag-aakala, 
bagkus ay bilang katotohanan. At tayo ay maaaring 
mag-ukol sa Kanya ng antas na marapat sa Kanya. 

Pag-alala 

sa Diyos 

Ang buhay na nakasentro sa Diyos ay nagsisimula sa 
kanyang pag-alaala sa Diyos. Siya ay magsisimulang 
makaramdam sa pag-iral ng Diyos. Lahat ng bagay ay 


